б) се определя, като се умножи действителният брой работни часове по часовата ставка, посочена в част II на приложението.
 4. Когато това е оправдано поради технически причини, свързани с определените в настоящия регламент такси, със съгласието на заявителя Агенцията може:
 а)
 да прекласифицира дадено заявление в рамките на категориите, определени в приложението към настоящия регламент;
 б)
 да прекласифицира няколко заявления като едно заявление, при условие че тези заявления се отнасят за един типов проект и че имат отношение към един или повече от следните елементи, във всяка комбинация:
 i.
 значителни изменения;
 ii.
 значителни ремонти; или
 iii.
 допълнителни типови сертификати.
 Ако заявителят не е съгласен с предложеното прекласифициране, Агенцията има право да отхвърли или да прекрати съответното заявление или съответните заявления.
 Член 9
 Срокове за плащане
 1. Таксите, посочени в таблици 1, 2 и 3 от част I на приложението, се събират за всяко заявление и за период от 12 месеца. За периода след първите 12 месеца таксата възлиза на 1/365-а част от съответната годишна такса на ден.
 2. Таксите, посочени в таблица 4 от част I на приложението, се събират за всяко заявление.
 3. Таксите, посочени в таблица 8 от част I на приложението, се събират за период от 12 месеца.
 4. Таксите, посочени в таблици 9—14 от част I на приложението, се събират, както следва:
 а)
 таксите за одобрение се събират за всяко заявление;
 б)
 таксите за наблюдение се събират за период от 12 месеца.
 Всички промени в организацията, които имат отношение към одобрението, водят до преизчисляване на дължимата такса за наблюдение за следващия период от 12 месеца, следващ одобрението на промяната.
 5. В случаите, посочени в член 2, буква е), подточка 2, таксите за периода между датата на издаване на сертификата и началото на първия отчетен период се изчисляват пропорционално на изминалото време, въз основа на таблица 8 от част I на приложението.
 6. Ако прекласифицирането на дадено заявление води до промяна на приложимите такси, те се преизчисляват, както следва:
 а)
 за такси, които се събират за всяко заявление, таксата се преизчислява от датата на получаване на заявлението;
 б)
 за такси, които се събират за всяко заявление и за период от 12 месеца, таксата се преизчислява за текущия отчетен период и нататък;
 в)
 ако Агенцията прекласифицира няколко заявления като едно заявление в съответствие с член 8, параграф 4, таксата се преизчислява към относимата датата за прекласифицирането.
 Член 10
 Отхвърляне на заявления, прекратяване и прекъсване на изпълнението на задачи, свързани със заявления
 1. Ако дадено заявление е отхвърлено или ако изпълнението на задача, свързана с дадено заявление, е прекратено или прекъснато, приложимите такси, заедно със съответните пътни разходи и всички други дължими суми, се плащат в пълен размер към момента, в който Агенцията спре да изпълнява задачата.
 2. Ако дадено заявление е отхвърлено или ако изпълнението на задача, свързана с дадено заявление, е прекратено, салдото на дължимите такси се изчислява, както следва:
 а)
 за таксите, посочени в таблици 1, 2 и 3 от част I на приложението, събирани за всяко заявление и за период от 12 месеца, салдото на